**Z á p i s n i c a**

**z 14. zasadnutia Obecného zastupiteľstva Obce Šalov**

**konaného dňa 06.05.2021**

Prítomní: Mgr. Renáta Kassaiová, starostka obce

Poslanci: Ingrida Baranyaiová,

Bc. Renáta Kassaiová,

Eva Molnárová,

Gabriela Szabó,

Ďalší prítomní: Mgr. Adriana Kovács, hlavná kontrolórka obce

JUDr. Ildikó Osvaldová, právna zástupkyňa obce

Sabína Czafiková, štatutárna zástupkyňa Lepší život Šalov o.z.

Július Žemberi, člen OZ

Neprítomná: Jolana Kotaszová, poslankyňa – ospravedlnená – PN

Zapisovateľka: Alžbeta Čerbová

1. Otvorenie zasadnutia a schválenie programu rokovania

2. Voľba návrhovej komisie, určenie overovateľov a zapisovateľa zápisnice

3. Kontrola plnenia uznesení

4. Návrh „Zmluvy o nájme nebytových priestorov“ so žiadateľom – Lepší život Šalov o.z

5. Zvyšovanie energetickej účinnosti budovy Kultúrneho domu v Šalove, vr. zatepľovania –

projektová dokumentácia

6. Rôzne

7. Interpelácia poslancov

8. Diskusia

9. Záver

**1. Otvorenie zasadnutia a schválenie programu rokovania**

Zasadnutie obecného zastupiteľstva otvorila a viedla starostka obce Mgr. Renáta Kassaiová.

Privítala všetkých prítomných na 14. zasadnutí OcZ, a konštatovala, že sú prítomní štyria poslanci, a obecné  zastupiteľstvo je uznášaniaschopné. Poslankyňa Kotaszová je ospravedlnene neprítomná z dôvodu PN.

Na zasadnutí sú prítomní – pozvaní Sabína Czafiková, predseda občianskeho združenia Lepší život Šalov o.z. a Július Žemberi člen OZ.

Starostka obce navrhla doplnenie programu rokovania a to v bode 6) Rôzne:

6a) ŽoNFP na výmenu okien a dverí na budove ZŠ a MŠ prostredníctvom vyhlásenej výzvy z Nadácie Gábora Bethlema

6b) Informácia právnej zástupkyni obce vo veci týkajúcich sa nájmu poľnohospodárskych pozemkov vo vlastníctve obce

Starostka obce požiadala poslancov, aby sa k návrhu doplneného programu vyjadrili. Poslanci nemali žiadne pripomienky k predloženému návrhu ani ďalšie návrhy na doplnenie, preto starostka obce prečítala návrh uznesenia, a zároveň požiadala o hlasovanie k bodu programu rokovania.

**Doplnený program:**

1. Otvorenie zasadnutia a schválenie programu rokovania

2. Voľba návrhovej komisie, určenie overovateľov a zapisovateľa zápisnice

3. Kontrola plnenia uznesení

4. Návrh „Zmluvy o nájme nebytových priestorov“ so žiadateľom – Lepší život Šalov o.z

5. Zvyšovanie energetickej účinnosti budovy Kultúrneho domu v Šalove, vr. zatepľovania –

projektová dokumentácia

6. Rôzne

6a) ŽoNFP na výmenu okien a dverí na budove ZŠ a MŠ prostredníctvom vyhlásenej výzvy z Nadácie Gábora Bethlema

6b) Informácia právnej zástupkyni obce vo veci týkajúcich sa nájmu poľnohospodárskych pozemkov vo vlastníctve obce

7. Interpelácia poslancov

8. Diskusia

9. Záver

Pozvánka s programom rokovania tvorí prílohu zápisnice.

**Návrh uznesenia č. 108/2021**

Obecné zastupiteľstvo v Šalove

**schvaľuje**

doplnený program rokovania 14. zasadnutia OcZ

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**2. Voľba návrhovej komisie, určenie overovateľov a zapisovateľa zápisnice**

Za členov návrhovej komisie starostka obce navrhla poslancov: Eva Molnárová, Bc. Renáta Kassaiová, Ingrida Baranyaiová.

Za overovateľov zápisnice boli určení poslanci: Gabriela Szabó, Eva Molnárová.

Za zapisovateľa zápisnice z rokovania OcZ bola určená: Alžbeta Čerbová.

Starostka obce požiadala poslancov, aby sa zloženiu návrhovej komisie vyjadrili. Zo strany poslancov neboli žiadne pripomienky, preto jej zloženie bolo dané na hlasovanie. Návrh uznesenia prečítala Bc. Kassaiová.

**Návrh uznesenia č. 109/2021**

Obecné zastupiteľstvo v Šalove na návrh starostky

**volí**

návrhovú komisiou v zložení: Eva Molnárová, Bc. Renáta Kassaiová, Ingrida Baranyaiová

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**3. Kontrola plnenia uznesení**

K tomuto bodu programu vypracovala správu Mgr. Adriana Kovács hlavná kontrolórka obce, v ktorom informovala poslancov, ako sa plnia uznesenia uložené na poslednom zasadnutí OcZ, ktoré sa konalo 27.4.2021. Po prečítaní správy o plnení uznesení starostka obce dala priestor poslancom na pripomienkovanie.

K správe o kontrole plnení uznesení poslanci nemali žiadne pripomienky, starostka obce požiadala o prečítanie návrhu uznesenia a následne k hlasovaniu, návrh uznesenia prečítala Bc. Kassaiová. Správa hlavného kontrolóra o plnení uznesení pre OZ v Šalove tvorí prílohu zápisnice.

**Návrh uznesenia č. 110/2021**

Obecné zastupiteľstvo v Šalove po kontrole plnenia uznesení z 13. zasadnutia OcZ

**berie na vedomie**

správu o plnení uznesení z 13. Zasadnutia OcZ, ktoré sa konalo dňa 27.4.2021

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**4. Návrh „Zmluvy o prenájme nebytových priestorov“ so žiadateľom – Lepší život Šalov o. z.**

V tomto bode programu starostka obce prečítala dôvodovú správu a návrh na uznesenie k zámeru prenajať majetok obce – nebytový priestor spôsobom hodného osobitného zreteľa pre občianske združenia Lepší život Šalov o.z., ktorý bol zverejnený na úradnej tabuli obce a aj na webovom sídle obce v období od 6.4.2021, v zákonom stanovenej lehote najmenej 15 dní. Pracovný materiál poslanci dostali domov na preštudovanie. Na obecný úrad neboli doručené žiadne pripomienky k vyvesenému návrhu. Po prečítaní dôvodovej správy starostka obce otvorila priestor na diskusiu k tomuto bodu, a požiadala p. Žemberiho, člena OZ, aby sa vyjadril a bližšie špecifikoval, že na aký účel chce OZ využívať nebytový priestor, a aké opravy plánujú vykonať na budove, a čo sa rozumie pod názvom „produktové aktivity“.

Žemberi: bude tam kancelária, vzdelávacie centrum.

Molnárová: ak to bude kancelária, budú tam aj otváracie hodiny?

Žemberi:pokiaľ budeme vydávať balíčky, potraviny budú otváracie hodiny.

Molnárová: mimo otváracích hodín tam nebude nič?

Žemberi: jedna časť bude kancelária a druhá časť sklad.

Molnárová: prečo chcete opravovať budovu, ktorá nie je majetkom občianskeho združenia, ale je  majetkom obce?

Žemberi: opraví sa budova, chceme urobiť všetko preto, aby sa vzhľad obce zlepšil.

Starostka: humanitárna pomoc, balíčky a potraviny, ako sa to rozdáva, kto bude schvaľovať zoznam odkázaných občanov, bude to v spolupráci s obcou, bude pre rodiny a osoby v HN?

Pripomínala, že potravinové balíčky rozdávané prostredníctvom Červeného kríža, boli určené mimo nás, a vznikli problémy, nakoľko nedostala každá rodina na to odkázaná, a reklamovali na Ocú, že prečo oni neboli na zozname. Upozorňujem, že reklamácie od občanov obce nebude riešiť OcÚ.

Hlavná kontrolórka sa tiež opýtala, či balíčky budú rozdávané na základe hmotnej núdze občanov. Na otázky odpovedal Žemberi: ohľadne zoznamu, že kto humanitárnu pomoc dostane, jednoznačne bude určovať OZ, a nie v spolupráci s obcou.

Molnárová: bude tam sklad, kancelária,kde budú poskytovať služby, právne úkony, a vzdelávať deti, to všetko v tej jednej miestnosti?

Žemberi: miestnosť bude rozdelená, právne úkony nebudú vykonávať iba sprostredkovať. Smerujeme k zriadeniu komunitného centra.

JUDr. Osvaldová poznamenala, že obec dúfa, že nebude tam fungovať systém krčmového stretnutia.

Molnárová: vrátim sa k stanovám združenia, je veľmi rozšírené, preto budeme žiadať niektoré body konkrétne vysvetliť, za akým účelom budete využívať tie priestory.

Hlavná kontrolórka poznamenala, že je potrebné určiť hlavnú činnosť, už aj z hľadiska daňového priznania občianskeho združenia.

Starostka obce: v stanovách v časti 2.2 uvedené naplnenia cieľa združenia je uvedené „realizovať publikačné a konzultačné aktivity“ čo sa pod tým rozumie?

Žemberi: to je vlastne nasmerovať publikovať aktivity, a bližšie nešpecifikoval.

Advokátka sa snažila vysvetľovať, že táto aktivita znamená vydávanie – zverejňovanie novín, letákov. Žemberi: v blízkej budúcnosti nebudú.

Starostka obce ďalej požiadala o vysvetlenie, čo sa má rozumieť pod aktivitou „presadzovať legislatívne zmeny na regionálnej a celoštátnej úrovni, a uskutočňovať iné podporné aktivity“. Žemberi: to sú veci, ak by sme to chceli robiť, aby sme nemuseli robiť zmeny v stanovách. Starostka obce: v žiadosti o prenájom nebytových priestorov bolo uvedené z tejto časti stanov iba „organizovať a zabezpečovať výchovno – vzdelávacie, športové, spoločenské a kultúrne aktivity a podujatia, semináre a školenia, ale v stanovách v čl. 5 Zásady hospodárenia v časti 5.3 je uvedené, že OZ môže vyvíjať doplnkovú podnikateľskú činnosť v súlade so všeobecne právnymi predpismi, z ktorej zisk bude použitý na rozvoj cieľa a činnosti združenie. O akú podnikateľskú činnosť sa jedná? Žemberi: momentálne sa nebudú vykonávať podnikateľské činnosti, za toto obdobie, 5 rokov určite nie.

Bc. Kassaiová: čo plánujú na budove prerobiť – opraviť? Žemberi: všetko.

Starostka: treba vymenovať, konkretizovať aké opravy sú plánované a budú vykonané, nakoľko OcZ musí schváliť, a do uznesenia je potrebné vymenovať plánované opravy. Žemberi: v prvom rade je potrebné urobiť rekonštrukciu interiéru, vymeniť okná a dvere, a urobiť čiastočnú opravu strechy – odstránenie havarijného stavu .

Molnárová: ako chcete využívať miestnosť na kanceláriu, keď tam budú opravy a úpravy? Žemberi: všetko sa dá vyriešiť. Molnárová:ak sa práce nedokončia pre nedostatok finančných prostriedkov, ako sa bude budova vracať obci? Žemberi: to sa nestane, na tie väčšie práce treba požiadať o finančné prostriedky, až potom sa to bude riešiť.

Právna zástupkyňa obce: nikto nevie garantovať, že máte dostatok finančných prostriedkov, bol by potrebný nejaký rozpočet.

Hlavná kontrolórka navrhla, aby obci boli oznámené napr. „v tejto lehote ideme robiť strechu,“ a obec môže od Vás žiadať, či máte nejaký grant, a či máte nejaké finančné krytie, a konkrétny súhlas obec môže dať, keď už idete robiť opravu.

Hlavná kontrolórka sa vyjadrila, že by bolo dobré, ak by za opravu bol zodpovedný odborník, veď napr. na výmenu okien a dverí je aj záruka, tak isto aj opravu strechy môže robiť len odborník. Žemberi: samozrejme, že to budú robiť odborníci, ja sám už 5 – 6 rokov realizujem stavebné práce škôl a iné na komplet, mám svojich pracovníkov – odborníkov.

Poslanci nemali už iné otázky k nájomcovi, preto sa pristúpilo k samotnej nájomnej zmluve. Hlavná kontrolórka aj právna zástupkyňa navrhli, aby sa do zmluvy v časti IV. Cena a platobné podmienky doplnil bod 6. Nájomca uhradí pri prevzatí predmetu nájmu sumu 150,00 € ako finančnú zábezpeku za odber elektrickej energie. Ďalej v časti V. Ďalšie dohodnuté podmienky a zmeny na prenajatom priestore, doplniť bod 10. Nájomca je oprávnený uzatvoriť poistnú zmluvu na predmet nájmu a bod 11. Nájomca sa zaväzuje vykonať úkony súvisiace so zmenou na odber elektrickej energie na predmet nájmu. K nájomnej zmluve mal p. Žemberi námietku, a to k časti VI. Skončenie nájmu bod 1. písm. f) skončenie nájmu bez udania dôvodu. Žiadal, aby to bolo zo zmluvy vynechané, nakoľko ak to tam bude, zmluvu nepodpíšu. Nájomcovi sa vyhovelo, uvedený bod bol z nájomnej zmluvy vynechaný. Po úprave zmluvy, ktorá bola schválená, sa pristúpilo k podpisu Zmluvy o prenájme nebytových priestorov“ so žiadateľom – Lepší život Šalov o. z.

Po podpise zmluvy sa Žemberi opýtal poslancov, že čím bude obec prispievať občianskemu združeniu. Molnárová sa opýtala, čo chce aby obec prispela, veď Vám dávame priestor do prenájmu.

Starostka obce poznamenala, že v prípade organizovania športových a kultúrnych akcií, tie môžu byť realizované v spolupráci s obcou, napríklad ako deň detí alebo športové súťaže.

Žemberi sa vyjadril, že plánujú robiť aj rôzne besedy, premietanie týkajúce sa života – histórie rómskych obyvateľov, na to pomoc nepotrebujú, ale by chceli robiť aj besedy zo života – histórie nerómskych obyvateľov, na organizovanie ktorého by pomoc potrebovali.

Starostka obce poznamenala, že takéto besedy by sa mohli organizovať za pomoci p. Gábora Juhásza z Hronoviec, ktorý je znalý histórie. Poslanci aj starostka sa opýtali, či združenie má aj členov, a ako sa môže v občianskom združení stať členom, aké sú podmienky.

Žemberi odpovedal, že podmienky ako sa stať členom OZ ešte nemajú stanovené, ale členov budeme potrebovať.

Nakoľko ďalšie otázky už neboli, starostka obce požiadala o prečítanie návrhu uznesenia, a zároveň požiadala o hlasovanie k bodu programu rokovania. Návrh uznesenia prečítala Bc. Kassaiová.

Dôvodová správa k tomuto bodu programu tvorí prílohu zápisnice.

**Návrh uznesenia č. 111/2021**

Obecné zastupiteľstvo po prerokovaní programového bodu Návrh „Zmluvy o nájme nebytových priestorov“ so žiadateľom – Lepší život Šalov o. z.

**a) berie na vedomie**

dôvodovú správu starostky obce k programovému bodu 4. Návrh „Zmluvy o nájme nebytových priestorov“ so žiadateľom – Lepší život Šalov o. z.

**b) berie na vedomie**

informáciu o plánovaných aktivitách a činnostiach občianskeho združenia

**c) prerokovalo**

Návrh zmluvy o prenájom nebytových priestorov– Lepší život Šalov o. z.

**d) schvaľuje**

podpísať Zmluvu o nájme nebytových priestorov č. 2021/000495/001 s nájomcom Lepší život Šalov o. z.

**e) schvaľuje**

vykonať opravy a stavebné úpravy na prenajatých priestoroch v rozsahu rekonštrukcia interiéru, výmenu okien a dverí, čiastočnú opravu strechy na vlastné náklady nájomcu, bez nároku na refundáciu vynaložených výdavkov od prenajímateľa

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**5. Zvyšovanie energetickej účinnosti budovy Kultúrneho domu v Šalove vrátane zatepľovanie – projektová dokumentácia**

Starostka obce v tomto bode programu informovala poslancov, že konateľ firmy Gemini group s.r.o. z Bratislavy Ing. Hámorník, s ktorým sme už v minulosti spolupracovali nás mailom informoval, že v mesiaci máj 2021 bude otvorená výzva z Operačného programu Kvalita životného prostredia, prostredníctvom ktorej bude možné žiadať dotáciu na zníženie spotreby energie pri prevádzke verejných budov, finančná spoluúčasť obce bude 5 %. Projektová dokumentácia na stavbu Zvyšovanie energetickej účinnosti budovy Kultúrneho domu v Šalove vrátane zatepľovania je už pripravená, ktorej vypracovanie bolo schválené OcZ. Projekt rieši vonkajšie opravy – úpravy, vnútorné opravy budeme musieť riešiť z iných zdrojov, ale aspoň keby sa urobili tie vonkajšie opravy je to dôležité, lebo budova zateká, aj strecha a treba odviesť aj dažďovú vodu od budovy.

Rozpočet na stavbu oprávnené výdavky je rozdelená na 4 časti:

1. Výmena otvorových náplní – dverí a okien v celkovej sume 21.443,80 €

2. Zateplenie obvodových stien – vonkajšie zateplenie v celkovej sume 34.968,94 €

3. Zateplenie stropu pod povalovým priestorom a plochej strechy - výmena strechy, žľabov

a zvodové rúry v celkovej sume 33.712,80 €

4. Zateplenie podlahy stropu nad suterénom v celkovej sume 24.936,26 €

Rozpočet v rámci tejto výzvy je vypracovaný aj na neoprávnené výdavky, a to na vybudovanie nového chodníka vedľa KD a na osadenie drenážneho potrubia. Starostka obce kontaktovala p. Ing. Hámorníka, či sú ochotní na spoluprácu pri vypracovaní ŽoNFP vrátane monitoringu, vyjadril sa, že áno, ako náhle výzva bude zverejnená, kontaktuje nás.

Starostka obce otvorila priestor na pripomienkovanie návrhu. Poslanci nemali otázky, preto požiadala poslancov, aby hlasovali za podanie žiadosti o NFP.

**Návrh uznesenia č. 112/2021**

Obecné zastupiteľstvo po prerokovaní programového bodu Zvyšovanie energetickej účinnosti budovy Kultúrneho domu v Šalove, vrátane zatepľovanie – projektová dokumentácia

**a) berie na vedomie**

informáciu starostky obce o pripravovanej výzve OP KŽP

**b) schvaľuje**

prípravu ŽoNFP na projekt Zvyšovanie energetickej účinnosti budovy Kultúrneho domu v Šalove, vrátane zatepľovanie – projektová dokumentácia

**c)schvaľuje**

vypracovanie ŽoNFP s firmou Gemini Group s.r.o, BA, a podať žiadosť o nenávratný finančný príspevok na Zvyšovanie energetickej účinnosti budovy Kultúrneho domu v Šalove, vrátane zatepľovanie.

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
|  | Ingrida  Baranyaiová | Bc. Renáta  Kassaiová | Jolana  Kotaszová | Eva  Molnárová | Gabriela  Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**6. Rôzne**

1. **ŽoNFP na výmenu okien a dverí na budove ZŠ a MŠ prostredníctvom výzvy z Nadácie Gábora Bethlema**

V tomto bode programu starostka obce informovala poslancov o vyhlásení výzvy z Nadácie Gábora Bethlema na podanie ŽoNFP na výmenu okien a dverí na budove ZŠ a MŠ. Žiadosť s prílohami o NFP v prípade schválenia OcZ o podanie žiadosti bude, vypracovaná v spolupráci s Ing. Margerétou Szabóovou projektovou manažerkou. K žiadosti bola potrebná cenová ponuka na okná a dvere, ktoré vyhotovila firma AKELA mont s.r.o. Želiezovce vo výške 8.449,33 €UR.

Starostka otvorila priestor na diskusiu k tomuto bodu programu rokovania. Nakoľko zo strany poslancov neboli otázky ani pripomienky starostka požiadala o prečítanie uznesenia.

**Návrh uznesenia č. 113/2021**

Obecné zastupiteľstvo po prerokovaní programového bodu Rôzne A) ŽoNFP na výmenu okien a dverí na budove ZŠ a MŠ prostredníctvom výzvy z Nadácie Gábora Bethlema

**a) berie na vedomie**

informáciu starostky o vyhlásení výzvy z Nadácie Gábora Bethlema

**b) schvaľuje**

podanie žiadosti o NFP na výmenu okien a dverí na budove ZŠ a MŠ

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**B) Informácie právnej zástupkyne obce vo veci týkajúcej sa nájmu poľnohospodárskych pozemkov vo vlastníctve obce**

V tomto bode programu JUDr. Ildikó Osvaldová právna zástupkyňa obce informovala poslancov, že dňa 6.5.2021 na osobnom stretnutí s konateľom obchodnej spoločnosti KOVACS AGRO spol. s.r.o. dohodli, že nebudú trvať na súdnom konaní, ale trvá na nájomnom vzťahu aj do budúcna, a navrhol obci, aby sa podpísal dodatok k pôvodnej nájomnej zmluve bez uvedenia pokút na ďalších 7 rokov. Starostkou navrhovanú sumu nájomného 150 eur zamietol, je ochotný platiť nájom vo výške 100 eur/ha pôdy. Starostka obce ako aj hlavná kontrolórka upozornili na dodržanie postupu pri prenájme majetku v súlade so zákonom č. 138/1991 Zb. o majetku obcí v znení neskorších predpisov. Dodatok k nájomnej zmluve nie je možný uzatvoriť z dôvodu, že pri prenechaní majetku do nájmu v roku 2014 bol porušený, obchádzaný zákon o majetku obcí, pri postupe prenechania majetku obce do nájmu nebol dodržaný §9a zákona. Trvajú na tom, aby nový nájomný vzťah bol založený v zmysle platných predpisov a zákonov. Konštatovali, že v zmysle zákona o majetku obcí v špecifickej situácii nemusí sa vytvárať súťažné prostredie, môže sa prenechať majetok do nájmu spôsobom hodným osobitného zreteľa, ak obecné zastupiteľstvo rozhodne o individuálnom prípade trojpätinovou väčšinou prítomných poslancov, a dôvod hodného osobitného zreteľa bude riadne odôvodnený . Starostka obce navrhla, aby sa obecné zastupiteľstvo rozhodlo uznesením, či prenájom PP pre doterajších nájomcov uzná za prípad hodný osobitného zreteľa, a v tom prípade treba vypracovať zámer obce k nájmu poľnohospodárskych pozemkov spôsobom osobitného zreteľa, určiť podmienky nájmu, určiť výšku nájmu, dobu nájmu, zmluvné podmienky, a hlavne bez zmluvnej pokuty, ktoré by boli pre obec neprimerane vysoké a zjavne nevýhodné. Poslancom zdôraznila, že výšku nájomného 100 EUR ponúknutú s terajším nájomcom považuje za nízku, a aj v susednej dedine Malé Ludince už roky platia za obecné pozemky nájom vo výške 155 EUR/ha, a tam sa prihlásil do súťaže aj pán Kovács, a za 1ha pozemok ponúkol 151,50 Eur, čo je zistené z webovej stránky obce M.L., ktoré podklady boli zaslané aj pani právničke. Ďalej pripomenula, že v čase pandémie obec má znížené podielové dane, poplatky obyvatelia neuhrádzajú a nie sú možnosti na exekúcie, lebo nie je z čoho strhávať, ale obec potrebuje peniaze na vykrytie rôznych nákladov, napríklad na odvoz odpadu, čo je veľmi zaťažujúci výdavok pre obec, preto jeden z možností na zvýšeniu príjmu obce je efektívne a hospodárne využitie vlastného majetku. Ďalej treba dohodnúť a určiť pozemky, ktoré budú predmetom nájmu. Teraz sú prenajaté aj miestne komunikácie alebo poľné účelové cesty, ktoré sú zničené, sú poorané, nedajú sa používať, preto ani do cintorína cez zadnú bránu sa nedá dostať. Iné cesty sú tiež zničené, nepoužívateľné, napríklad aj  cesta pri cintoríne, ktorá bola roky dozadu vyčistená, ale pred žatvou na ňu bolo poľnohospodárskym strojom nahrnuté blato, zvyšky konárov, takže je zničená, čo bolo aj oznámené osobne konateľovi obchodnej spoločnosti, konateľ sľúbil, že dá to urobiť, ale do dnešného dňa nie je upravená. Vedľa potoka smerom ku pekárni, cestu používajú okrem poľnohospodárskych strojov aj obyvatelia, ktorí idú do práce alebo do pekárne, aj tá cesta bola celkom zničená už 2 roky, teraz je upravená, ale dokedy. Starostka poprosila pani advokátku, aby aj také veci riešili s pánom Kovácsom. K tomuto právna zástupkyňa poznamenala, že konateľ obchodnej spoločnosti vytýkal, že sa s ním nikto nekontaktuje, ak sú nejaké problémy alebo požiadavky zo strany obce, preto navrhla, aby sa s ním komunikovalo mailom, to sa nedá zatajiť, a nie telefonicky.

Starostka obce pripomenula, že v nájme sú aj pozemky, ktoré sú určené ako vetrolam, a aj také, ktoré sú určené ako prístupové cesty k pôdam.

K tomuto právna zástupkyňa obce uviedla, že konateľ obchodnej spoločnosti je ochotný vysadiť stromy, ale obec na to môže žiadať peniaze, on to už hovoril, ak obec dostane peniaze on je ochotný vysadiť stromy. Čo sa týka zoraných ciest o tom p. Kovács nevie. Starostka uviedla, že pri pozemkových úpravách boli určené miesta na vytvorenie vetrolamu, vysadenie verejnej zelene , ale projekt sa vtedy nevypracoval, a bez projektu sa nedá uchádzať o financie na kúpu stromov a kríkov. Starostka uviedla, že sa nepamätá, či by túto tému s p. Kovácsom oni spolu riešili.

Právna zástupkyňa ďalej informovala obecné zastupiteľstvo, že pripravuje trestné oznámenie na bývalú starostku obce Boženu Kapšovú, ktorá dňa 17.2.2014 podpísala Nájomnú zmluvu o prenájme pozemkov vo vlastníctve obce medzi prenajímateľom Obec Šalov a nájomcom KOVACS AGRO spol. s. r. o Hronovce, a dňa 15.8.2014 podpísala aj dodatok k tejto nájomnej zmluve.

Nakoľko k tejto veci poslanci už nemali iné pripomienky, starostka ukončila diskusiu k tomuto bodu rokovania, a požiadala o prečítanie uznesenia a následne o hlasovanie.

**Návrh uznesenia č. 114/2021**

Obecné zastupiteľstvo po prerokovaní programového bodu Rôzne B) Informácie právnej zástupkyne obce vo veci týkajúcej sa nájmu poľnohospodárskych pozemkov vo vlastníctve obce

**a) berie na vedomie**

informácie právnej zástupkyne obce vo veci týkajúcej sa nájmu poľnohospodárskych pozemkov vo vlastníctve obce

**b) schvaľuje**

zámer prevodu nehnuteľnosti – prenájom pozemkov vo vlastníctve obce na poľnohospodárske účely spôsobom osobitného zreteľa v prospech doterajších nájomcov:

1. Kovacs Agro spol.s.r.o., Hronovce
2. Július Pásztor, Hronovce

Osobitným zreteľom je tá skutočnosť, že pozemky ktoré sú predmetom nájmu obec dlhodobo nevyužíva, a doterajší nájomcovia si v období nájmu obecných pozemkov od roku 2014 riadne plnili svoje záväzky voči obci Šalov, vyplývajúce zo sumy nájmu a dane z nehnuteľnosti, v riadnej výške a v čase splatnosti., súčasne sa o predmet nájmu riadne starali a obhospodarovali v súlade s osobitnými predpismi.

**c) schvaľuje**

podmienky nájmu pozemkov na poľnohospodárske účely pri prevádzkovaní podniku v prospech obchodnej spoločnosti KOVACS AGRO spol. s.r.o., IČO: 34 118 594, so sídlom Družstevná 12, Hronovce nasledovne:

predmetom nájmu sú pozemky doteraz užívané s nájomcom,

navrhovaná suma nájomného: 150,00 €/ha/rok,

doba nájmu 5 rokov bez automatického obnovenia zmluvy.

**d) poveruje**

starostku obce v prítomnosti právnej zástupkyni obce jednať s konateľom spoločnosti, odsúhlasiť pozemky užívané nájomcom, presné parcely a ich výmeru, a vypracovať zámer obce prenajať pozemky vo vlastníctve obce spôsobom osobitného zreteľa na poľnohospodárske účely pri prevádzkovaní podniku so schválenými podmienkami pre doterajšieho nájomcu spoločnosť KOVACS AGRO spol. s.r.o., Hronovce, v ktorom predmet nájmu bude už presne špecifikované pozemky s aktuálnou výmerou

**e) poveruje**

starostku rokovať s doterajším nájomcom p. Július Pásztor o podmienkach zámeru naďalej užívať pozemky v nájme od obce

**f) berie na vedomie**

informácie právnej zástupkyne obce o príprave trestného oznámenia na bývalú starostku obce Boženu Kapšovú vo veci  uzatvorenia nájomnej zmluvy o prenájme pozemkov na poľnohospodárske účely vo vlastníctve obce medzi prenajímateľom Obec Šalov a nájomcom KOVACS AGRO spol. s. r. o,  Hronovce

Hlasovanie poslancov obecného zastupiteľstva

|  |  |  |  |  |  |  |
| --- | --- | --- | --- | --- | --- | --- |
| Poslanci | Ingrida Baranyaiová | Bc. Renáta Kassaiová | Jolana Kotaszová | Eva Molnárová | Gabriela Szabó | Celkom |
| Za | x | x | - | x | x | 4 |
| Proti | - | - | - | - | - | - |
| Zdržal sa | - | - | - | - | - | - |

**7. Interpelácia poslancov**

V tomto bode programu neboli predložené žiadne podnety ani dotazy zo strany poslancov OcZ.

**8.Diskusia**

Do diskusie neboli predložené žiadne diskusné príspevky.

**9. Záver**

Po prerokovaní všetkých bodov programu, starostka obce sa poďakovala prítomným za účasť a ukončila rokovanie OcZ.

Mgr. Renáta Kassaiová

starostka obce

Overovatelia zápisnice:

Gabriela Szabó ...............................

Eva Molnárová ...............................

Zapisovateľka:

Alžbeta Čerbová ..........................